2017. gada 7. februārī Rīkojums Nr. 55

Rīgā (prot. Nr. 6 16. §)

**Grozījumi Tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču**

**attīstīšanas plānā 2015.–2020. gadam**

1. Izdarīt Tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plānā 2015.–2020. gadam (apstiprināts ar Ministru kabineta 2015. gada 9. marta rīkojumu Nr. 115 "Par tiesu varas un tiesībaizsardzības iestāžu darbinieku cilvēkresursu kapacitātes stiprināšanas un kompetenču attīstīšanas plānu 2015.–2020. gadam") (Latvijas Vēstnesis, 2015, 50., 168., 189. nr.) šādus grozījumus:

1.1. papildināt sadaļu "Lietotie saīsinājumi" aiz vārdiem un skaitļiem "plāns 2015.–2020. gadam" ar tekstu šādā redakcijā:

"KNAB Korupcijas novēršanas un apkarošanas birojs

MNA Maksātnespējas administrācija

AT Augstākā tiesa";

1.2. izteikt III sadaļu šādā redakcijā:

"**III. Veicamie uzdevumi**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Plāna mērķis** | | | **Īstenot cilvēkresursu kapacitātes stiprināšanu tiesu varā, tādējādi nodrošinot ātrāku, kvalitatīvāku lietu izskatīšanu, lai sekmētu komercdarbības vides uzlabošanu** | | | | | | | |
| **Politikas rezultāts/-i** | | | **1. Veicināta sabiedrības uzticēšanās tiesu varai (sabiedrības daļas īpatsvars, kura pilnībā vai daļēji uzticas tiesām (%): 2022. gadā – 50).**  **2. Celta tiesnešu un tiesas darbinieku kompetence (atcelto tiesas lēmumu īpatsvars (procesuālo pārkāpumu dēļ) (%): 2022. gadā – 1).**  **3. Uzlabotas tiesiskās sadarbības, svešvalodu, IKT prasmes, izpratne par tiesu ekspertīžu jomu, ES tiesībām, cilvēktiesībām (tiesību aktiem atbilstošu tiesiskās palīdzības lūgumu skaita īpatsvars no kopējā tiesiskās palīdzības lūgumu skaita (%): 2022. gadā – 95).**  **4. Veicināta ADR veidu izmantošana un izpratne par tiem (tiesās izskatāmo strīdu izbeigšana, izmantojot mediāciju, no tiesām kopējā mediācijai nodoto lietu skaita (%): 2022. ga­dā – 10)** | | | | | | | |
| **Nr.**  **p. k.** | **Uzdevums** | | **Darbības rezultāts** | **Rezultatīvais**  **rādītājs** | | | **Līdzatbil­dīgās institūcijas\*** | | **Izpildes termiņš**  **(pusgads)** | |
| **Plānveidīgi nodrošināt tiesu varas un tiesībaizsardzības iestāžu darbiniekiem nepieciešamās zināšanas, prasmes un iemaņas, izveidojot pastāvīgas uz vajadzībām bāzētas apmācību programmas, izdodot rokasgrāmatas, dodoties pieredzes apmaiņas braucienos u. tml.** | | | | | | | | | | |
| 1. | Tiesnešu, izmeklētāju, prokuroru un tiesu darbinieku apmācību modeļa institucionālā pilnveidošana (t. sk. e-apmācību vides pilnveide, tiešsaistes apmācības, reģionālās apmācības, specializētās apmācības u. tml.) un tehniskās infrastruktūras pilnveide apmācību organizēšanā un nodrošināšanā | Paaugstinot tiesnešu un tiesu darbinieku, izmeklētāju un prokuroru kompetenci, veicināta ātrāka lietu izmeklēšana un iztiesāšana, lai sekmētu uzņēmējdarbības vides uzlabošanu, pilnveidota apmācību nodrošināšanas infrastruktūra, kā arī paaugstināta politikas veidotāju un politikas ieviesēju kompetence | | Apmācīto personu skaits**\*\***– 2343 (tajā skaitā izmeklētāji – 285 un prokurori – 475).  Tiesu un tiesībaizsardzības iestāžu aprīkošana ar 19 videokonferences iekārtām.  Iegādāta 1 videostraumē­šanas iekārta.  Papildināta Tiesu informatīvā sistēma (pilnveidota anonimizētā tiesu nolēmumu datu bāze, uzlabojot sistēmas ātrdarbību, anonimizēto nolēmumu kvalitāti, nodrošinot precīzāku anonimizējamā teksta atpazīšanu, aktualizējot un uzlabojot sistēmā esošos anonimizācijas šablonu algoritmus) | | IeM  ĢP  AT  TM  VTEB | | | | Regulāri līdz 2022. ga­dam |
| Samazinājies civillietu izskatīšanas ilgums pirmās instances tiesās un apelācijas tiesās (%) – 5 | |
| 2. | Apmācību programmas izstrādes, tās satura pilnveidošana starpdisciplināro apmācību nodrošināšanas kontekstā | Tiesnešu, tiesu darbinieku, izmeklētāju, prokuroru, zvērinātu tiesu izpildītāju, zvērinātu notāru, zvērinātu advokātu, sertificētu mediatoru, šķīrējtiesnešu un maksātnespējas administratoru mācībās ieviests starpdisciplināro apmācību princips, kā arī politikas veidotāju, politikas ieviesēju un sociālo partneru kompetences paaugstināšana | | Starpdisciplināru apmācību programmu skaits – ne mazāk kā 3  ­­­  Apmācīto personu skaits – 760 | | IeM  ĢP  LZTIP  LZNP  LZAP  KNAB  MNA  AT  TM | | | | Regulāri līdz 2022. ga­dam |
| 3. | Svešvalodu (profesionālā svešvaloda un specifiskā valodas terminoloģija) apmācība un to nostiprināšana praksē | Celta tiesnešu, tiesu darbinieku, izmeklētāju, prokuroru, politikas veidotāju, politikas ieviesēju un tiesu ekspertu kompetence | | Apmācīto personu skaits – 570 | | IeM  ĢP  AT  VTEB  TM | | | | Regulāri līdz 2022. ga­dam |
| 4. | Apmācība starptautiskā tiesiskajā sadarbībā | Paaugstinot tiesu un tiesībsargājošo iestāžu personāla kompetenci, veicināta ātrāka lietu izmeklēšana un iztiesāšana, lai sekmētu uzņēmējdarbības vides uzlabošanu | | Apmācīto personu skaits:  tiesneši, tiesu darbinieki, prokurori – 1330;  Valsts policijā – 143;  Valsts robežsardzē – 10 | | AT  IeM  ĢP | | | | Regulāri līdz 2022. ga­dam |
| 5. | Apmācība par ES tiesību un cilvēktiesību jautājumiem | Paaugstinot tiesu un tiesībsargājošo iestāžu personāla kompetenci, veicināta ātrāka lietu izmeklēšana un iztiesāšana, lai sekmētu uzņēmējdarbības vides uzlabošanu | | Apmācīto personu skaits:  tiesneši, tiesu darbinieki un prokurori – 665;  Valsts policijā – 143;  Valsts robežsardzē – 10 | | AT  IeM  ĢP | | | | Regulāri līdz 2022. ga­dam |
| 6. | Judikatūras un vienotas tiesu prakses apkopošana un publicēšana | Paaugstinot tiesnešu, tiesu darbinieku, izmeklētāju un prokuroru kompetenci, veicināta ātrāka lietu izmeklēšana un iztiesāšana, lai sekmētu uzņēmējdarbības vides uzlabošanu | | Judikatūras un tiesu prakses apkopojumu skaits – 5  Apmācīto personu skaits – 95 | | IeM  ĢP  AT | | | | 2020. gada 2. pusgads |
| 7. | IKT apmācību programmas pilnveide | Paaugstinot to tiesnešu, tiesu darbinieku, tiesu ekspertu, izmeklētāju, prokuroru un politikas ieviesēju kompetenci, kuru pārziņā ir tiesu un tiesu varai piederīgo iestāžu valsts informācijas sistēmu uzturēšana, veicināta ātrāka lietu izmeklēšana un iztiesāšana, lai sekmētu uzņēmējdarbības vides uzlabošanu | | Pilnveidoto IKT apmācību programmu skaits – 3  Apmācīto personu skaits – 1330 | | IeM  ĢP  AT  VTEB | | | | Regulāri līdz 2022. ga­dam |
| 8. | Tiesu ekspertu apmācības procesuālajos un praktiskajos jautājumos, kas saistīti ar tiesu ekspertīžu veikšanu | Celta tiesu ekspertu kompetence | | Apmācīto personu skaits – 285 | | IeM  VTEB | | | | Regulāri līdz 2022. ga­dam |
| 9. | Rokasgrāmatas izstrāde izmeklētājiem, prokuroriem, tiesnešiem, tiesu darbiniekiem par tiesu ekspertīzes praktiskajiem jautājumiem | Celta tiesnešu, tiesu darbinieku, izmeklētāju un prokuroru kompetence | | Izstrādāto rokasgrāmatu skaits – 1  Apmācīto personu skaits – 95 | | IeM  ĢP  VTEB  AT | | | | 2018. gada 2. pusgads |
| 10. | Apmācības par tiesu ekspertīžu rezultātu interpretēšanu | Celta tiesnešu, tiesu darbinieku, izmeklētāju un prokuroru, tiesu ekspertu kompetence | | Apmācīto personu skaits – 475 | | IeM  ĢP  AT  VTEB | | | | Regulāri līdz 2022. ga­dam |
| 11. | Rokasgrāmatu izstrāde: kā sastādāmi procesuālie dokumenti, tiesas procesa vadīšana/jaunā tiesneša un tiesas darbinieka rokasgrāmata, par ECT praksi jautājumā par nosakāmo atlīdzinājuma apmēru, vadlīniju izstrāde attiecībā uz problemātiku, kas saistīta ar tiesas spriešanu, u. tml. | Celta tiesnešu, tiesu darbinieku, prokuroru un izmeklētāju kompetence | | Izstrādāto rokasgrāmatu skaits – 5  Apmācīto personu skaits – 333 | | AT  ĢP  IeM | | | | 2019. gada 2. pusgads |
| 12. | Pieredzes apmaiņas vizītes, apgūstot citu valstu praksi, it īpaši veicinot vienotu tiesību izpratnes veidošanos, tiesību instrumentu apgūšanu un piemērošanu | Paaugstināta tiesnešu, tiesu darbinieku, izmeklētāju, prokuroru, politikas veidotāju un politikas ieviesēju kompetence | | Apmācīto personu skaits – 684 | | IeM  ĢP  VTEB  AT  TM | | | | Regulāri līdz 2022. ga­dam |
| **Efektīva cilvēkresursu izmantošana** | | | | | | | | | | |
| 13. | Efektīva tiesnešu amata kandidātu atlases un iecelšanas tiesneša amatā procedūra, lai samazinātu laiku, kad tiesa strādā nepilnā sastāvā | Efektivizēts kvalitatīvu cilvēkresursu piesaistes process tiesu varai | | Izstrādāts un ieviests kompetenču modelis tiesnešiem un tiesu darbiniekiem | AT | | | 2018. gada 1. pusgads | | |
| 14. | Tiesneša amata kandidātu un jauno tiesnešu individualizētas apmācības, efektīvāk pievēršoties konkrētās personas apmācību vajadzībām un uzlabojot apmācību procesa kvalitāti, ieviešot tiesneša amata kandidāta vai jaunā tiesneša darbaudzinātāja (mentora) institūtu apmācību procesā | Efektivizēts kvalitatīvu cilvēkresursu piesaistes process tiesu varai | | Atcelto tiesas nolēmumu īpatsvars (procesuālo pārkāpumu dēļ (%) – 1)  Apmācīto personu skaits: jaunie tiesneši – 48, tiesu darbinieki – 114 | AT | | | Regulāri līdz 2022. gadam | | |
| 15. | Tiesnešu mentoru (darbaudzinātāju) grupas izveide, kuri tiek sagatavoti darbam ar jaunajiem kolēģiem, kā arī tiek izveidota mācību programma, kas ir vērsta uz mentoru prasmju un zināšanu pilnveidošanu | Efektivizēts kvalitatīvu cilvēkresursu piesaistes process tiesu varai | | Apmācīto personu skaits – 62 | AT | | | Regulāri līdz 2022. gadam | | |
| 16. | Prasmju pilnveides apmācības, tajā skaitā tiesu priekšsēdētāju apmācības vadības jautājumos, kā arī tiesnešu, tiesu darbinieku apmācības komunikācijā ar masu medijiem | Celta tiesnešu, tiesu darbinieku, izmeklētāju, prokuroru, politikas veidotāju, politikas ieviesēju un tiesu ekspertu kompetence | | Apmācīto personu skaits – 1093 | IeM  ĢP  AT  VTEB  TM | | | Regulāri līdz 2022. gadam | | |
| 17. | Tāda ES tiesību konsultanta apmācības, kura pienākums būtu sniegt atbildes uz uzdotajiem jautājumiem par ES tiesībām, izpētīt attiecīgo ES tiesību jautājumu vai judikatūru vai arī sniegt cita veida atbalstu tiesnešiem ES tiesību jautājumos | Celta tiesnešu un tiesu darbinieku kompetence | | Apmācīto personu skaits – 67 | AT | | | 2021. gada 2. pusgads | | |
| 18. | Tiesnešu un tiesas darbinieku iesaistes veicināšana tiesnešu sadarbības tīklā nacionālā un Eiropas līmenī, nodrošinot atbilstošas sagatavošanās apmācības | Celta tiesnešu un tiesu darbinieku kompetence | | Apmācīto personu skaits – 75 | AT | | | Regulāri līdz 2022. gadam | | |
| **Tiesu noslodzes jautājumu risināšana, veicinot alternatīvo domstarpību risināšanas (ADR) veidu izmantošanu** | | | | | | | | | | |
| 19. | Veicināt tiesu darbinieku, tiesnešu, izmeklētāju un prokuroru izpratni par mediāciju | Celta tiesnešu, tiesu darbinieku, izmeklētāju, prokuroru, politikas veidotāju un politikas ieviesēju kompetence | | Apmācīto personu skaits – 475 | IeM  ĢP  AT  TM | | | Regulāri līdz 2022. gadam | | |
| 20. | Stiprināt vispārējās jurisdikcijas tiesu tiesnešu zināšanas par šķīrējtiesas procesu | Celta tiesnešu un tiesas darbinieku kompetence | | Apmācīto personu skaits – 228 | AT | | | Regulāri līdz 2022. gadam | | |
| **Uz izvērtējumu balstīta politikas īstenošana un cilvēkresursu attīstības plānošana** | | | | | | | | | | |
| 21. | Tiesu sistēmas efektivitātes izvērtējums starptautisko ekspertu vērtējumā | | Izvērtēta Latvijas tiesu sistēma un sniegtas rekomendācijas tās iespējamai pilnveidei | Veikto izvērtējumu skaits – 1 | TM | | | 2018. gada 2. pusgads | | |

Piezīmes.

**\***Par plāna ieviešanu ir atbildīga Tieslietu ministrija, savukārt par ESF projekta ietvaros plānoto pasākumu ieviešanu – Tiesu administrācija. Līdzatbildīgās institūcijas sniedz nepieciešamo atbalstu Tiesu administrācijai plānā ietverto uzdevumu īstenošanā.

**\*\***Rādītājs "apmācīto personu skaits" šā plāna ietvaros raksturo apmācību apmeklējumu skaitu (nevis unikālo apmācību dalībnieku skaitu), t. i., rādītājs atspoguļo, cik reižu tiesu varas, tiesībaizsardzības iestāžu un tiesu sistēmai piederīgās personas ir piedalījušās tiesībaizsardzības institūciju personāla kompetences paaugstināšanas apmācībās.";

1.3. aizstāt IV sadaļas pirmajā rindkopā un otrajā tabulā skaitli "11 759 617" ar skaitli "11 169 393";

1.4. aizstāt IV sadaļas pirmajā rindkopā un otrajā tabulā skaitli "9 995 674" ar skaitli "9 493 984";

1.5. aizstāt IV sadaļas pirmajā rindkopā un otrajā tabulā skaitli "1 763 943" ar skaitli "1 675 409";

1.6. aizstāt IV sadaļas tabulas "Indikatīvā finansējuma sadalījums atbilstoši rīcības virzieniem" ailē "Nepieciešamais finansējums un tā avoti" skaitli "10 841 617" ar skaitli "10 251 393";

1.7. svītrot 2. pielikuma 4. nodaļas astotās rindkopas pirmo teikumu.

2. Tieslietu ministrijai nedēļas laikā iesniegt precizēto plānu Valsts kancelejā.

Ministru prezidents Māris Kučinskis

Tieslietu ministrs Dzintars Rasnačs